305 LAURACEAE; 
sas late diffusa (alt. 2500-3500), Mespilodaphne 
nummularia, et tristis, fruticosae in apricis sieeio- 
ribus saepe nanae, supra 3000: alt. adscendentes. 
Ceterum non desunt species quae regionum eleva- 
tarum pariter ac umbram quoque apricitatem ferunt: 
Oreodaphne subalpina et Oreadi-Dryades. 
Quarum aliae e saltubus Oceano propinquis per 
valles in mediterraneas sylvas indeqùe in campos Mi- 
narum adscendunt; aliae forte de campis per montium 
declivia usque ad arenas littoreas descendunt ibi solo 
siliceo, quo in mediterraneis gaudebant, itidem fotae. 
Nec dubitaverim, has pro loci et aëris diversitate 
ita mutari, ut speciem diversam induant et pro distinctis 
haberi possint. Oreodaphne Sellowii in umbrosis m. 
Serra de Piedade alt. 4500 crescens forte specie non 
differt ab 0. polyantha in arenis maritimis vibranti 
Phoebo subjecta. 
Quod quum in conjectura ponamus pauca de for- 
marum variantia afferre lubet; quae tanta apud Lau- 
raceas observatur nt inter ordines arborescentes pauci 
solummodo (Salices, Cordiaceas, Myrtaceas nomino) iis 
(comparari possint. 
1. Statura. Sunt species (e. g. Góppertia hirsuta) 
quae altitudine et crassitie trunci, ramorum numero, 
situ et ramificatione mirum in modum variant; nunc in 
sylvarum recessu altas crassasque arbores, in comam 
amplam diffusas sistunt, nune in sylvarum margine 
locisque apricis jam novellae, dum fruticum magnitudi- 
nem assecutae sunt, flores proferunt; unde si e talibus 
locis solummodo innotuerint pro fruticibus nec pro 
arboribus descriptae sunt. Ex aetate quoque corticis 
indoles varia: juniorum íenuis, laevigatus, aromate 
opulentior, detractu facilior, vetustarum arborum crassus, , 
parenchymate suberoso, rimosus, in frusta discissus, | 
siccior, aromate inérs. 
2. Folia, omnibus simplicia et integerrima pleris- 
que integra, typicam, quae cuivis speciei est, circum- 
scriptionem servare solent, sed dimensione variant, quia 
plerumque in sempervirentem comam persistunt, ideo 
per longius tempus tempestatum vicissitudini subjecta, 
humore et aestu aut commodis aut adversis, in longi- 
tudinem et latitudinem liberius effunduntur aut contra- 
huntur. Pariter nervorum decursum saepe deflectunt, 
numerum et crassitiem mutant et venarum venularumque 
rete texunt modo’ laxius modo angustius, glandulas 
GEOGRAPHIA. 306 
cutaneas aliasque majores (quae praesertim in nervo- 
rum axillis apparent) diversa efformant copia, unde 
utriusque superficiei laevitas nitorque varius efficitur*). 
In herbariis autem hanc diversitatem vides plus minus 
expressam prout specimina intra chartam laevigatam 
aut asperiorem, calefactam aut tepidam pressione varia 
siccata fuerint; qua quidem ratione de recentis folii 
venatione judicium fertur difficilius. 
3. Indumentum, Sunt species quam plurimae, 
quae glaberrimae indumento omnino carent; aliae 
autem in ramulis, foliis nec non in inflorescentia indu- 
mento iustruuntur, quod' pilorum longitudine, densitate, 
colore, nitore variat, prout lux, humor et aestus fave- 
bant. Jn umbra color indumenti saturatior, in aprico 
canescit, quod luculenter doeet Nectandra canescens, 
arbor secus fluv. Amazonum et Madeira ripam commu- 
nis saepeque longo agmine congregata. Quod agmen 
arenas apricas et aestuosas canescente fronde cingit, 
‘ut e longinquo quasi Oleae europaeae adspectum prae- 
beat, ubi vero altior sylva riparias arbores obumbrat 
hae obscuriore tomento et subfusco tinctae apparent, 
Glaucus color, quo foliorum pagina inferior nonnunquam 
induitur, item nune diminuitur nunc evanescit. 
4. Inflorescentia, quae variistypis regitur, modo 
determinata modo indeterminata, in una eademque specie 
aut ampla lateque diffusa aut depauperata et contracta ob- 
venit, prout stirps junior et quasi frutescens aut adulta et 
in arborem statura magna, adeo maxima excreverit. Item- 
que florum dimensio variatur, cujus quidem rei ratio, 
ni fallor, saepissime in sexus diversitate est quaerenda. 
Licet enim in plerisque speciebus flores hermaphroditi 
observantur, haud paucae tamen polygamae aut revera 
diclinae sunt, ita quidem ut aliis feminei sexus rudi- 
menta in masculo flore concessa sint, aliis omuino 
ademta, foemineo autem flori vestigia staminum nunquam 
ex integro desint, restant semper aliqua filameutorum 
indicia et staminodia geminata. (Nees Syst. Laur. p.12). 
Haec commemorare ratum habui pro dijudicanda digni- 
tate specierum, phytogeographiae fundamento. 
ж) Inter Lauraceas 'orientales Tetrantherae genus foliorum mira va- 
riatione eminet. Cfr. T. longifoliam, laurifoliam , ligustrinam, 
monopetalam. T. glaucam, attenuatam et costatam forte in una 
eademque specie comprehendendas esse, ipse MkissNER noster suspi- 
catur. Inter brasilienses Nectandra summopere ludit. N. oppositi- 
folia, Laurel, canescens, Schottii forte conjungendae. 
